CELEX: C2007/199/76
Language: mt
Date: 2007-08-25 00:00:00
Title: Kawża T-220/07: Rikors ippreżentat fit- 18 ta' Ġunju 2007 — Transports Schiocchet — Excursions vs Il-Kummissjoni

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/40
            
         Rikors ippreżentat fit-18 ta' Ġunju 2007 — Transports Schiocchet — Excursions vs Il-Kummissjoni
   (Kawża T-220/07)
   (2007/C 199/76)
   Lingwa tal-kawża: il-Franċiż
   Partijiet
   
      Rikorrenti: Transports Schiocchet — Excursions (Beuvillers, Franza) (rappreżentant: D. Schönberger, avukat)
   
      Konvenuta: Il-Kummissjoni tal-Komunità Ewropej
   Talbiet tar-rikorrenti
   
               —
            
            
               tiddikjara r-responsabbiltà mhux kuntrattwali tal-Kummissjoni għall-ksur tad-drittijiet fundamentali tar-rikorrenti abbażi tar-Regolament tal-Kunsill (KEE) Nru 517/72 ta' l-20 ta' Marzu 1972;
            
         
               —
            
            
               tiddikjara r-responsabbiltà mhux kuntrattwali tal-Kummissjoni għall-ksur tad-drittijiet fundamentali tar-rikorrenti mid-dħul fis-seħħ tar-Regolament tal-Kunsill (KEE) Nru 684/92 tas-16 ta' Marzu 1992;
            
         
               —
            
            
               tikkundanna lill-Kummissjoni għar-raġunijiet fuq imsemmija sabiex tħallas lir-rikorrenti s-somma ta' EUR 50 723 808,39 jew, kull ammont ieħor, anki ikbar, kif jiġi stabbilit minn espert, bħala kumpens għad-dannu sofrut, flimkien ma' l-interessi moratorji fuq din is-somma mid-data ta' meta tingħata s-sentenza sa dik tal-ħlas effettiv, b'rata annwali ta' 8 %;
            
         
               —
            
            
               tordna lill-Kummissjoni tal-Komunità Ewropej tbati l-ispejjeż ta' l-istanza;
            
         
               —
            
            
               tirriżerva lir-rikorrenti d-drittijiet, il-mezzi u l-azzjonijiet l-oħra kollha.
            
         Motivi u argumenti prinċipali
   B'dan ir-rikors, ir-rikorrenti tippreżenta rikors għal responsabbiltà mhux kuntrattwali maħsub sabiex jinkiseb kumpens għad-dannu allegatament sofrut minnha b'riżultat ta' l-adozzjoni mill-Kummissjoni tad-Deċiżjoni 89/524/KEE tas-7 ta' Settembru 1989 dwar tilwima bejn il-Lussemburgu u Franza fuq il-ħolqien ta' servizz regolari speċjali għall-passiġġieri bejn dawn iż-żewġ Stati (1), li kienet is-suġġett ta' rikors għal annullament imressaq mir-rikorrenti u miċħud bis-sentenza tal-Qorti tal-Ġustizzja tas-16 ta' April 1991, mogħtija fis-sentenza C-354/89, Schiocchet vs Il-Kummissjoni (2) kif ukoll, b'riżultat ta' l-adozzjoni tar-Regolament tal-Kunsill (KEE) Nru 684/92 tas-16 ta' Marzu 1992 dwar regoli komuni għat-trasport internazzjonali ta' passiġġieri bil-coach u bix-xarabank (3).
   Fir-rikors tagħha, ir-rikorrenti tallega li bl-adozzjoni ta' l-atti in kwistjoni, l-istituzzjonijiet Komunitarji kisru d-drittijiet fundamentali tagħha billi rregolarizzaw sitwazzjoni illegali li fiha kienu jinsabu l-kompetituri tagħha fis-suq tat-trasport bil-coach bejn il-Lussemburgu u Franza li kienu qed joperaw mingħajr awtorizzazzjoni minn qabel.
   
      (1)  ĠU L 272, p. 18.
   
      (2)  Ġabra 1991, p. I-01775.
   
      (3)  ĠU L 74, p. 1.